**ΘΕΜΑ :** Επίβλεψη έργου με απευθείας ανάθεση

Ημ/νία υποβολής ***06/07/2024***

**Ερώτηση :**

Στα έργα με απευθείας ανάθεση γίνεται κανονικά η επίβλεψη όπως σε όλα τα έργα, δηλαδή έλεγχος επιμετρήσεων εώς 40%, έκθεση παραλαβής αφανών εργασιών, απόφαση έγκρισης της ΔΥ κ.λ.π.? Ρωτώ γιατί ειπώθηκε προηγουμένως ότι δεν γίνεται επίβλεψη όπως στα άλλα έργα.

**Απάντηση**

Οι διατάξεις του Άρθρου 151 «Επιμετρήσεις» έχουν εφαρμογή οριζοντίως σε όλα τα Έργα, ανεξαρτήτως του τρόπου και της διαδικασίας Ανάθεσης αυτών.

Σύμφωνα με την παρ. 3 δε αυτού «Ο προϊστάμενος της διευθύνουσας υπηρεσίας δύναται οποτεδήποτε να διατάξει τη συνολική ή δειγματοληπτική ενδεικτική επαλήθευση οποιασδήποτε υποβληθείσας επιμέτρησης, σε κάθε περίπτωση, όμως, υποχρεούται να προβεί σε δειγματοληπτικό ενδεικτικό έλεγχο επαλήθευσης επιμετρήσεως, σε αριθμό που αντιστοιχεί σε ποσοστό σαράντα τοις εκατό (40%) των επιμετρήσεων που υποβλήθηκαν ή τουλάχιστον τέσσερις (4) εξ αυτών, αν υποβάλλονται λιγότερες από δέκα (10) επιμετρήσεις», δεδομένου δε της (λόγω και του μικρού Π/Υ των εκτελούμενων μέσω Απευθείας Ανάθεσης Έργων) υποβολής Επιμετρήσεων όχι περισσοτέρων των Τεσσάρων (Αναλυτικών Επιμετρήσεων), οι Επιβλέποντες υποχρεούνται στον έλεγχο στο σύνολο αυτών.

Τέλος φόρμας